“โกลด์แมนแซคส์” คาดเฟดขึ้นดอกเบี้ย ธ.ค. นี้
 นักวิเคราะห์จากโกลด์แมน แซคส์ กรุ๊ป อิงค์ระบุว่า ธนาคารกลางสหรัฐ (เฟด) จะคงอัตราดอกเบี้ยในช่วงเวลาส่วนใหญ่ของปีนี้ โดยจะปรับขึ้นอัตราดอกเบี้ยในเดือนธ.ค.
19 มิ.ย. 2558

นักวิเคราะห์จากโกลด์แมน แซคส์ กรุ๊ป อิงค์ระบุว่า ธนาคารกลางสหรัฐ (เฟด) จะคงอัตราดอกเบี้ยในช่วงเวลาส่วนใหญ่ของปีนี้ โดยจะปรับขึ้นอัตราดอกเบี้ยในเดือนธ.ค.
ทั้งนี้ โกลด์แมน แซคส์ คาดว่าเฟดจะปรับขึ้นอัตราดอกเบี้ยในการประชุมครั้งสุดท้ายของปีนี้ในเดือนธ.ค. ซึ่งจะเป็นการปรับขึ้นอัตราดอกเบี้ยครั้งแรกในรอบ 9 ปี
โกลด์แมน แซคส์คาดการณ์ก่อนหน้านี้ว่าเฟดจะปรับขึ้นอัตราดอกเบี้ยในเดือนก.ย.
นางแจน แฮทซิอุส นักวิเคราะห์ของโกลด์แมน แซคส์ กล่าวว่า เหตุผลในการเลื่อนคาดการณ์เวลาที่เฟดจะปรับขึ้นดอกเบี้ยออกไป เกิดจากการที่กรรมการ FOMC ของเฟด 7 รายคาดว่าเฟดจะปรับขึ้นอัตราดอกเบี้ยเพียง 1 ครั้ง หรือไม่ปรับเลยในปีนี้ และเชื่อว่ากรรมการ 1 ใน 7 นี้คือนางเจเน็ต เยลเลน ประธานเฟด
ก่อนการประชุมเฟดเมื่อวานนี้ นักวิเคราะห์ส่วนใหญ่คาดว่าเฟดจะปรับขึ้นอัตราดอกเบี้ยในเดือนก.ย.
ด้านคณะกรรมการกำหนดนโยบายการเงิน (FOMC) ของเฟดลงมติในการประชุมเมื่อวานนี้ให้คงอัตราดอกเบี้ยในช่วง 0-0.25% ต่อไป ขณะที่ส่งสัญญาณการปรับขึ้นอัตราดอกเบี้ยในปีนี้ เนื่องจากสัญญาณการอ่อนตัวของกิจกรรมทางเศรษฐกิจที่เกิดขึ้นตั้งแต่ในช่วงต้นปีได้เริ่มเบาบางลงแล้ว อย่างไรก็ดี การปรับขึ้นอัตราดอกเบี้ยในปีนี้ อาจจะไม่รวดเร็วอย่างที่คาดไว้ก่อนหน้านี้ ขณะที่เฟดทำการปรับลดคาดการณ์การขยายตัวทางเศรษฐกิจ
 
ที่มา: http://www.moneychannel.co.th